CELEX: 62012TB0070
Language: et
Date: 2013-06-17 00:00:00
Title: Kohtuasi T-70/12: Üldkohtu 17. juuni 2013 . aasta määrus — Divandari versus nõukogu (Ühine välis- ja julgeolekupoliitika — Iraani suhtes võetud piiravad meetmed, mille eesmärk on tõkestada tuumarelvade levikut — Rahaliste vahendite külmutamine — Vastuvõetamatuse vastuväide — Pooleliolevad kohtuasjad — Õigusvastasuse vastuväide — Asjaomaste isikute loetelust kustutamine — Otsuse tegemise vajaduse äralangemine)

3.8.2013   
            
            
               ET
            
            
               Euroopa Liidu Teataja
            
            
               C 225/79
            
         Üldkohtu 17. juuni 2013. aasta määrus — Divandari versus nõukogu
   (Kohtuasi T-70/12) (1)
   
   (Ühine välis- ja julgeolekupoliitika - Iraani suhtes võetud piiravad meetmed, mille eesmärk on tõkestada tuumarelvade levikut - Rahaliste vahendite külmutamine - Vastuvõetamatuse vastuväide - Pooleliolevad kohtuasjad - Õigusvastasuse vastuväide - Asjaomaste isikute loetelust kustutamine - Otsuse tegemise vajaduse äralangemine)
   2013/C 225/176
   Kohtumenetluse keel: inglise
   
      Pooled
   
   
      Hageja: Ali Divandari (Teheran, Iraan) (esindajad: solicitor S. Zaiwalla, solicitor P. Reddy ja solicitor F. Zaiwalla, M. Brindle, QC, ja barrister R. Blakeley,)
   
      Kostja: Euroopa Liidu Nõukogu (esindajad: M. Bishop ja I. Rodios)
   
      Ese
   
   Esiteks nõue tühistada nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 319, lk 71), nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT 2011, L 319, lk 11), ja nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1), hagejat puudutavas osas ja teiseks nõue tunnistada hageja suhtes kohaldamatuks nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39), artikli 20 lõike 1 punkt b ja nõukogu 25. oktoobri 2010. aasta määruse nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT L 281, lk 1), artikli 16 lõige 2.
   
      Resolutsioon
   
   
               1.
            
            
               Jätta hagi vastuvõetamatuse tõttu rahuldamata osas, milles sellega palutakse tunnistada hageja suhtes kohaldamatuks nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP, artikli 20 lõike 1 punkt b ja nõukogu 25. oktoobri 2010. aasta määruse (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007, artikli 16 lõige 2.
            
         
               2.
            
            
               Lükata vastuvõetamatuse vastuväide ülejäänud osas tagasi.
            
         
               3.
            
            
               Otsuse tegemise vajadus on ära langenud osas, milles hageja palub tühistada nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413, nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust nr 961/2010, ja nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus nr 961/2010, hagejat puudutavas osas.
            
         
               4.
            
            
               Mõista hageja kohtukulud seoses otsuse 2011/783, rakendusmääruse nr 1245/2011 ja määruse nr 267/2012 tühistamise nõudega välja nõukogult, kes ühtlasi kannab ise enda kohtukulud.
            
         
               5.
            
            
               Jätta hageja kohtukulud, mis seonduvad esiteks otsuse 2010/413 artikli 20 lõike 1 punkti b ja määruse nr 961/2010 artikli 16 lõike 2 kohaldamatuks tunnistamise nõudega ning teiseks vastuvõetamatuse vastuväitega, tema enda kanda.
            
         
      (1)  ELT C 109, 14.4.2012.